Πρωτάθλημα καλαθοσφαίρισης Α2 εθνικής κατηγορίας γυναικών 2014-2015

Το **Πρωτάθλημα Α2 Εθνικής Κατηγορίας Γυναικών της περιόδου 2014-15** αποτελεί τη 18η διοργάνωση από τη δημιουργία της Α2 Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίζονται σε αυτό έχουν τη νομική μορφή ερασιτεχνικών σωματείων.

## Προκριματική Φάση
### Νότος
Βάσει προκήρυξης, αρχικά οι Πρωταθλητές των Τ.Ε. Λέσβου, Τ.Ε. Σάμου, Τ.Ε. Χίου και Τ.Ε. Δωδεκανήσου επρόκειτο να αναμετρηθούν μεταξύ τους, ο καθένας με όλους σε ένα γύρο και η ομάδα με τα καλύτερα αποτελέσματα θα συμμετείχε το ειδικό Πρωτάθλημα Ανόδου στον Όμιλο Νότου της Α2 Εθνικής. Τελικά ο Ιβίσκος (Δωδεκάνησα) και ο Κούρος αποσύρθηκαν οικειοθελώς  με αποτέλεσμα να διεξαχθεί μόλις ένας αγώνας: σε αυτόν ο Βούρειος (Χίος) συνέτριψε με 107-31 το Θησέα Παναγιούδας (Λέσβος) περνώντας στην κυρίως φάση των προκριματικών.

Στην επόμενη φάση των προκριματικών για άνοδο στον Όμιλο Νότου της Α2 Εθνικής, βάσει προκήρυξης δικαιούνταν να συμμετάσχουν οι Πρωταθλητές των Ενώσεων Ανατολικής Στερεάς & Εύβοιας, Αργολίδας & Κορινθίας, Αχαΐας & Ηλείας, Βορειοδυτικής Ελλάδας, Κρήτης, Κεντρικής & Νότιας Πελοποννήσου και ο νικητής της προγενέστερης φάσης. Οι αγώνες έλαβαν χώρα στην Αθήνα με τις ομάδες να χωρίζονται σε δύο ομίλους των τεσσάρων (βάσει προκήρυξης). Δεδομένου ότι η Ένωση Κυκλάδων δεν πραγματοποίησε πρωτάθλημα και ο Α.Ο. Σχερία (Βορειοδυτική Ελλάδα) αποσύρθηκε οικειοθελώς, το πρόγραμμα διαμορφώθηκε ως εξής:	



Σαν αποτέλεσμα της διαδικασίας αυτής, στον Όμιλο Νότου της Α2 Εθνικής Κατηγορίας ανήλθαν οι σύλλογοι Ο.Κ.Α. Αρκάδι Ρεθύμνου και Α.Ο. Καλαμάτα 1980, ενώ ο Βούρειος Α.Ο.Λ. Χίου ήταν ο πρώτος επιλαχών για άνοδο εφόσον προέκυπτε κάποια κενή θέση λόγω απόσυρσης ομάδας από τις εθνικές κατηγορίες. Σημειώνεται ότι άνευ συμμετοχής στο Ειδικό Πρωτάθλημα ανήλθαν επίσης στην Α2 Εθνική οι Πρωταθλήτές των Ενώσεων Αττικής και Νότιας Αττικής, Α.Ο. Άρης Πετρούπολης και Α.Ο. Δάφνη Αγίου Δημητρίου αντίστοιχα.

### Βορράς
Στους προκριματικούς για άνοδο στον Όμιλο Βορρά της Α2 Εθνικής, βάσει προκήρυξης δικαιούνταν να συμμετάσχουν οι Πρωταθλητές των Ενώσεων Ανατολικής Μακεδονίας & Θράκης, Δυτικής Μακεδονίας, Κεντρικής Μακεδονίας, Θεσσαλίας και Χαλκιδικής. Αυτοί θα αγωνίζονταν ο καθένας με όλους σε ένα γύρο και η ομάδα με τα καλύτερα αποτελέσματα θα κέρδιζε την άνοδο. Το πρόγραμμα διαμορφώθηκε ως εξής:



Σαν αποτέλεσμα της διαδικασίας αυτής, στον Όμιλο Βορρά της Α2 Εθνικής Κατηγορίας ανήλθε ο σύλλογος Α.Π.Σ. Ασπίς 2001 Ξάνθης, ενώ ο Γ.Σ.Κ. Λασσάνης Κοζάνης ήταν ο πρώτος επιλαχών για άνοδο εφόσον προέκυπτε κάποια κενή θέση λόγω απόσυρσης ομάδας από τις εθνικές κατηγορίες. Σημειώνεται ότι άνευ συμμετοχής στο Ειδικό Πρωτάθλημα ανήλθε επίσης στην Α2 Εθνική ο Πρωταθλητής της Ένωσης Θεσσαλονίκης, Ε.Ο. Σταυρούπολης.


### Συνοπτικός πίνακας





## Συμμετέχοντες
Βάσει της προκήρυξης της διοργάνωσης, στη διεκδίκηση του Πρωταθλήματος της Α2 Εθνικής Κατηγορίας μπήκαν 24 σύλλογοι καλαθοσφαίρισης, οι οποίοι μοιράστηκαν βάσει γεωγραφικών κριτηρίων σε δύο ομίλους των 12 συλλόγων.

Την προηγούμενη άνοιξη είχαν υποβιβαστεί από την Α1 Εθνική Κατηγορία οι σύλλογοι Ίκαρος Καλλιθέας  και Κρόνος Αγίου Δημητρίου  οι οποίες ενσωματώθηκαν στον Όμιλο Νότου της Α2 Εθνικής. Τον Ιούλιο του 2014 ανακοινώθηκε επίσης από την Ομοσπονδία η εθελοντική αποχώρηση από την Α1 Εθνική του Άρη Θεσσαλονίκης, ομάδα που αντικαταστάθηκε από τον Ολυμπιακό Βόλου, ο οποίος εξασφάλισε την προτεραιότητα ανόδου στην κατηγορία μέσω διαδικασίας μπαράζ. Ο Άρης με τη σειρά του εντάχθηκε στο δυναμικό του Ομίλου Βορρά της Α2 Εθνικής.

Από τα τοπικά πρωταθλήματα των Ενώσεων και Τοπικών Επιτροπών της Ελληνικής Ομοσπονδίας ανά την επικράτεια ανήλθαν:
* Αυτόματα οι σύλλογοι Άρης Πετρούπολης, Δάφνη Αγίου Δημητρίου και Σταυρούπολη ως Πρωταθλητές των Ενώσεων Αττικής, Νότιας Αττικής και Θεσσαλονίκης αντίστοιχα.
* Μέσω ειδικού Πρωταθλήματος Ανόδου οι σύλλογοι Ασπίδα Ξάνθης (Βορράς), Αρκάδι Ρεθύμνου (Νότος) και Καλαμάτα 1980 (Νότος) ως Πρωταθλητές των Ενώσεων Ανατολικής Μακεδονίας και Θράκης, Κρήτης και Κεντρικής και Νότιας Πελοποννήσου αντίστοιχα.
* Ελάχιστα πριν από την έναρξη του Πρωταθλήματος, ο σύλλογος Φ.Ε.Α. Ν. Φιλαδέλφειας / Ν. Χαλκηδόνας δήλωσε αδυναμία συμμετοχής στον Όμιλο Νότου, λόγω οικονομικών προβλημάτων και μη πλήρωσης του ρόστερ του. Η θέση της δεν αναμένεται να καλυφθεί από άλλο σύλλογο, συνεπώς ο Όμιλος θα διεξαχθεί με μια ομάδα λιγότερη.










## Βορράς
Η Κανονική Περίοδος του Πρωταθλήματος του Ομίλου Βορρά, η οποία αποτέλεσε και τη μοναδική φάση διεξαγωγής του εφόσον δεν προβλέπονταν Play-offs ή Play-outs, εκτυλίχθηκε από τις 12 Οκτωβρίου 2014 μέχρι τις 5 Απριλίου 2015. Τα σωματεία που συμμετείχαν αναμετρήθηκαν μεταξύ τους δύο φορές. Η κλήρωση για την κατάρτιση του προγράμματος του Ομίλου Βορρά έλαβε χώρα στις 26 Αυγούστου 2014 στη Θεσσαλονίκη. Το πρόγραμμα και τα αποτελέσματα των αναμετρήσεων ήταν τα ακόλουθα:

### Πρόγραμμα


### Βαθμολογία
Μετά την ολοκλήρωση της αγωνιστικής περιόδου, στην κορυφή του βαθμολογικού πίνακα του Ομίλου Βορρά βρέθηκε ο Α.Σ. Νίκη Λευκάδας. Η νησιωτική ομάδα, που δεν υπέστη καμία ήττα στη διάρκεια της περιόδου, κέρδισε ως Πρωταθλήτρια το εισιτήριο ανόδου στην Α1 Εθνική Κατηγορία για πρώτη φορά στην ιστορία της. Τα σωματεία Α.Σ. Τιτάνες Δράμας και Γ.Σ. Ολύμπια Λάρισας, που τερμάτισαν στη 2η και 3η θέση αντίστοιχα, ενεπλάκησαν σε έναν επιπλέον αγώνα μπαράζ με τις ομάδες που κατέλαβαν τις ίδιες θέσεις στον Όμιλο Νότου, προκειμένου να σχηματιστεί σαφής σειρά προτεραιότητας για άνοδο στην Α1 Εθνική σε περίπτωση δημιουργίας κενής θέσης. Το δρόμο προς το οικείο τους τοπικό πρωτάθλημα πήραν οι ομάδες Α.Π.Σ. Ναύαρχος Βότσης, Α.Π.Σ. Ασπίδα 2001 Ξάνθης και Ε.Ο. Σταυρούπολης.











## Νότος
Η Κανονική Περίοδος του Πρωταθλήματος του Ομίλου Νότου, η οποία αποτέλεσε και τη μοναδική φάση διεξαγωγής του εφόσον δεν προβλέπονταν Play-offs ή Play-outs, εκτυλίχθηκε από τις 12 Οκτωβρίου 2014 μέχρι τις 5 Απριλίου 2015. Τα σωματεία που συμμετείχαν αναμετρήθηκαν μεταξύ τους δύο φορές. Η κλήρωση για την κατάρτιση του προγράμματος του Ομίλου Νότου έλαβε χώρα στις 25 Αυγούστου 2014 στην Αθήνα. Το πρόγραμμα και τα αποτελέσματα των αναμετρήσεων ήταν τα ακόλουθα:

### Πρόγραμμα


#### Βαθμολογία
Μετά την ολοκλήρωση της αγωνιστικής περιόδου, στην κορυφή του βαθμολογικού πίνακα του Ομίλου Νότου βρέθηκε ο Γ.Σ. Κρόνος Αγίου Δημητρίου. Η ομάδα της Αττικής, που στη διάρκεια της περιόδου υπέστη μόνο δύο ήττες, κέρδισε ως Πρωταθλήτρια το εισιτήριο ανόδου στην Α1 Εθνική Κατηγορία. Αυτό ήταν και το πρώτο τρόπαιο Α2 Εθνικής στην ιστορία της. Τα σωματεία Α.Ο. Άρης Πετρούπολης και Κ.Α.Ο. Μελισσίων, που τερμάτισαν στη 2η και 3η θέση αντίστοιχα, ενεπλάκησαν σε έναν επιπλέον αγώνα μπαράζ με τις ομάδες που κατέλαβαν τις ίδιες θέσεις στον Όμιλο Βορρά, προκειμένου να σχηματιστεί σαφής σειρά προτεραιότητας για άνοδο στην Α1 Εθνική σε περίπτωση δημιουργίας κενής θέσης. Το δρόμο προς το οικείο τους τοπικό πρωτάθλημα πήραν οι ομάδες Α.Ο. Καλαμάτα 1980, Α.Ο.Ν.Α. Ηρόδοτος και Φ.Ε.Α. Ν. Φιλαδέλφειας / Ν. Χαλκηδόνας.











## Μπαράζ προτεραιότητας ανόδου
Μετά τη λήξη της κανονικής περιόδου, οι ομάδες που τερμάτισαν στη 2η και 3η θέση των δύο ομίλων ενεπλάκησαν σε έναν επιπλέον αγώνα μπαράζ προκειμένου να σχηματιστεί σαφής σειρά προτεραιότητας για άνοδο στην Α1 Εθνική σε περίπτωση δημιουργίας κενής θέσης.

Ο αγώνας μεταξύ των Τιτάνων Δράμας και του Άρη Πετρούπολης - που είχαν τερματίσει στη 2η θέση του Ομίλου Βορρά και Νότου αντίστοιχα - ακυρώθηκε, καθώς ο Άρης δήλωσε αδυναμία συμμετοχής. Κατά συνέπεια, όταν στη διάρκεια του καλοκαιριού η αποχώρηση της Αναγέννησης Νέου Ρυσίου από την Α1 Εθνική έδωσε σε μια ομάδα της Α2 Εθνικής την ευκαιρία να πάρει τη θέση της, η Ε.Ο.Κ. απευθύνθηκε αρχικά στη δραμινή ομάδα. Οι Τιτάνες, ωστόσο, εξέφρασαν επιθυμία παραμονής στο ίδιο επίπεδο για την επόμενη χρονιά κι έτσι η πρόσκληση πέρασε στον Άρη Πετρούπολης, ο οποίος και την αποδέχτηκε.

Αγώνας κατάταξης διεξήχθη μεταξύ των τρίτων των δύο Ομίλων σε ουδέτερο έδαφος και ειδικότερα στο Χαλκιοπούλειο Κλειστό Γυμναστήριο της Λαμίας. Σε αυτόν η Ολύμπια Λάρισας ηττήθηκε από τα Μελίσσια με σκορ 62-77.



## Τελική Κατάταξη










## Σημειώσεις
* Ελάχιστα πριν από την έναρξη του Πρωταθλήματος, ο σύλλογος Φ.Ε.Α. Ν. Φιλαδέλφειας / Ν. Χαλκηδόνας δήλωσε αδυναμία συμμετοχής στον Όμιλο Νότου, λόγω οικονομικών προβλημάτων και μη πλήρωσης του ρόστερ του. Κατά συνέπεια, όλοι οι αγώνες του ματαιώθηκαν και κατακυρώθηκαν υπέρ των εκάστοτε αντιπάλων του με σκορ 20-0.
* Στον αγώνα ανάμεσα στη Σταυρούπολη και τον Απόλλωνα Καλαμαριάς, στα πλαίσια της 11ης αγωνιστικής του Ομίλου Βορρά, η γηπεδούχος Σταυρούπολη μηδενίστηκε επειδή δεν διέθετε γιατρό όπως όριζε νέος κανονισμός της Ε.Ο.Κ.

## Παραπομπές


## Εξωτερικοί σύνδεσμοι

* «Βαθμολογίες & Προγράμματα Πρωταθλημάτων 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Ειδική Προκήρυξη Πρωταθλήματος Α2 Εθνικής Κατηγορίας Γυναικών 2014-2015», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης. 
* «Προκήρυξη Ειδικού Πρωταθλήματος Ανόδου στην Α2 Εθνική Κατηγορία Γυναικών 2014», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης. 



Κατηγορία:Α2 εθνική κατηγορία καλαθοσφαίρισης γυναικών
Πρωταθλημα Ελλαδος Α2 Γυναικών 2014 2015
Πρωταθλημα Ελλαδος Α2 Γυναικών 2014 2015